Les enfants du marais (filmo)

Les enfants du marais ("La infanoj de l'marĉo") estas franca filmo de Jean Becker, aperinta en 1999.

Rakonto
Temas pri du viroj fariĝintaj amikoj pro cirkonstancoj. Dum Riton ĉiam vivis en la marĉo kun siaj dua edzino kaj tri infanoj, Garris instaliĝas ĉi tie post malmobilizo el la batalkampoj dum "fia milito". Li konservas profundan moralan nekuraceblan cikatron. La unua estas mallerta kaj mallaborema, la dua estas elturniĝema kaj efika.

Ilia renkontiĝo estas hazarda, ilia ligo fariĝas evidenta. Ilia unuiĝo fariĝos ilia forto en la ĉiutagaj taskoj, kiuj ebligas al ili pluvivi. Ili vivas el malmulte pagataj laboroj, kiuj tamen garantias al ili esencan valoron: liberecon. Libereco, kiun oni envias kaj kiu ŝajnas ligita al "ilia" marĉo. Simbolo de paradizo samtempe malfirma kaj minacita.

Ambaŭ kunuloj havas komunan punkton: ilian am-malkontentiĝon; Riton lasis sian unuan edzinon foriri, Garris vidas pretenditan amon de Marie foriri. Ili kune aspiras al pasio kaj viv-ĝuo, kiujn iliaj am-aventuroj ne plenigas.

Fakte tiu filmo rakontas la vivon de liberaj kaj ĝuemaj homoj, kiujn la necesaĵoj de la vivo senĉese akaparas. Oni flaras la odorojn de arbaro, oni aŭdas la fluon de rivero de nia infaneco. Dum momento de retro-iro oni eliras el la ĉiutaga vivo kaj perdiĝas en la rememorojn. Nostalgia, tamen viviga filmo, ĉar la reĝisoro brile sukcesas ligi pasinton, estanton kaj estonton.

Teĥnikaĵoj
Titolo: Les enfants du marais
Reĝisoro: Jean Becker
Scenaro: Sébastien Japrisot, adaptita de romano de Georges Montforez
Produktado: Christian Fechner kaj Hervé Truffaut
Produktaj firmaoj: Films Christian Fechner kaj UGC Images
Buĝeto: 9.24 milionoj da eŭroj
Muziko: Pierre Bachelet
Foto: Jean-Marie Dreujou
Muntado: Jacques Witta
Dekoroj: Thérèse Ripaud
Lando: Francio
Formato: Kolora - 1:66 - DTS - 35 mm
Ĝenro: drama komedio
Daŭro: 115 minutoj
Aperdato:  (Belgio, Francio)

Rolularo
Jacques Villeret: Henri Pignol, pseŭdonome Riton
Jacques Gamblin: Garris
André Dussollier: Amédée
Michel Serrault: Hyacinthe Richard, pseŭdonome Pépé la Rainette ("Avĉjo Rano")
Isabelle Carré: Marie
Éric Cantona: Jo Sardi
Suzanne Flon: Cri Cri aĝa
Jacques Dufilho: Maljunulo en la kabano
Gisèle Casadesus: Sinjorino Mercier
Roland Magdane: Felix
Élisabeth Commelin: Marthe
Julie Marboeuf: Émilie
Jenny Clève: Berthe
Philippe Magnan: Laurent
Jacques Boudet: Tane, fervojisto

Rekompencoj
 Premio por plej bona aktoro al Jacques Gamblin, dum "Film-Festivalo de Cabourg" en 1999.
 Premio de la publiko, dum "Internacia Film-Festivalo de Katalunio" en 1999.

Videoteko
Aperis DVD de la filmo.

Eksteraj ligiloj
Les Enfants du marais en IMDB

Kategorio:Francaj filmoj
Kategorio:Filmoj aperintaj en 1999
Kategorio:Filmoj adaptitaj de libroj
Kategorio:Filmoj de Jean Becker